ກອງທັບເຮືອທີ່ເຂັ້ມແຂງ ຂອງ ຈີນ ເຮັດໃຫ້ເຂົາເຈົ້າ ມີອິດທິພົນ ໃນການເຈລະຈາ ອ້ອມເອເຊຍ
ກອງທັບເຮືອຂອງ ຈີນ ໄດ້ຫຼີກລ່ຽງສົງຄາມ, ເຊິ່ງແມ່ນສະໜາມລົບ ທີ່ອາດມີຄວາມເສຍປຽບ ແຕ່ຂະໜາດຂອງກອງທັບເຮືອ ຈະໝາຍຄວາມວ່າ ບັນດາຜູ້ນຳ ຈີນ ສາມາດຫາທາງ ທີ່ຈະເຈລະຈາກັບປະເທດອື່ນໆໃນເອເຊຍ.
ການຂະຫຍາຍອຳນາດກອງທັບເຮືອຂອງ ຈີນ, ເຊິ່ງປະເທດດັ່ງກ່າວໄດ້ແຊງກາຍ ສະຫະລັດ ເປັນກອງກຳລັງທາງນໍ້າທີ່ໃຫຍ່ທີ່ສຸດຂອງໂລກນັ້ນ, ແມ່ນກຳລັງເຮັດໃຫ້ ປັກກິ່ງ ມີອິດທິພົນທີ່ສຳຄັນໃນການເຈລະຈາກັບບັນດາລັດຖະບານໃນເອເຊຍ ທີ່ຂັດແຍ້ງໃນການອ້າງກຳມະສິດທາງທະເລຂອງເຂົາເຈົ້າ, ອີງຕາມການກ່າວຂອງພວກນັກຊ່ຽວຊານ ກະຊວງການຕ່າງປະເທດ ສະຫະລັດ, ໃນລາຍງານປະຈຳປີເມື່ອເດືອນກັນຍາປີກາຍນີ້ຂອງເຂົາ ເຈົ້າ ໄດ້ລາຍງານຕໍ່ລັດຖະສະພາ ກ່ຽວກັບ ການພັດທະນາທາງທະຫານ ແລະ ການຮັກສາຄວາມປອດໄພທີ່ປະກອບມີ ຈີນ ໄດ້ກ່າວວ່າກອງທັບເຮືອຂອງ ຈີນ ມີຕຳແໜ່ງທີ່ໃຫຍ່ທີ່ສຸດຂອງໂລກ ໃນແງ່ຂອງຕົວເລກ ລາຍງານດັ່ງກ່າວໄດ້ເອີ້ນກອງທັບເຮືອຂອງກອງທັບປົດປ່ອຍປະຊາຊົນວ່າ “ກອງກຳລັງທີ່ທັນສະໄໝຂຶ້ນ ແລະ ປ່ຽນແປງໄດ້” ເຊິ່ງມີນັກລົບ “ລຸ້ນໃໝ່ທີ່ມີຫຼາຍບົດບາດ ” ກອງທັບເຮືອຂອງ ຈີນ ໄດ້ຫຼີກລ່ຽງສົງຄາມ, ເຊິ່ງແມ່ນສະໜາມລົບທີ່ອາດມີຄວາມເສຍປຽບ, ແຕ່ຂະໜາດຂອງເຂົາເຈົ້າຈະໝາຍຄວາມວ່າ ບັນດາຜູ້ນຳ ຈີນ ສາມາດຫາທາງທີ່ຈະເຈລະຈາກັບປະເທດອື່ນໆໃນເອເຊຍ, ອີງຕາມການກ່າວຂອງບັນດານັກວິເຄາະໃນເຂດເອເຊຍປາຊີຟິກ ທ່ານ ມາລຄອມ ເດວິສ (Malcolm Davis), ນັກວິເຄາະອາວຸໂສ ກ່ຽວກັບ ແຜນຍຸທະສາດ ແລະ ຄວາມສາມາດໃນການປ້ອງກັນປະເທດ ຢູ່ສະຖາບັນນະໂຍບາຍແຜນຍຸດທະສາດ ອອສເຕຣເລຍ ໄດ້ກ່າວວ່າ “ແນ່ນອນມັນບໍ່ມີຄວາມເສຍຫາຍຫຍັງທີ່ຈະມີກອງທັບເຮືອທີ່ມີອຳນາດ ເວລາເຈົ້າໄປທຳການເຈລະຈາທາງການທູດ ແລະ ເວົ້າວ່າ “ເອົາສິ່ງທີ່ພວກເຮົາຕ້ອງການໃຫ້ເຮົາເຖາະ ແລ້ວພວກເຮົາຈະຄິດ ກ່ຽວກັບ ສິ່ງອື່ນໆທີ່ພວກເຮົາຢາກໄດ້ ” ຫ້າປະເທດອື່ນໆໃນເອເຊຍທີ່ຂັດແຍ້ງກັບການຄອບງຳຂອງ ປັກກິ່ງ ໃນທະເລ ຈີນໃຕ້ ທີ່ເຕັມໄປດ້ວຍແຫຼ່ງຊັບພະຍາກອນ ແລະ ຢາກໃຫ້ ປັກກິ່ງ ເຊັນກົດການປະພຶດທີ່ຈະຫຼຸດຜ່ອນຄວາມສ່ຽງ ຂອງອຸບັດຕິເຫດ ປັກກິ່ງ ໄດ້ມີການຂັດ ແຍ້ງ ໃນເຂດອື່ນໆຂອງທະເລຈີນຕາເວັນອອກກັບ ຍີ່ປຸ່ນ ແລະ ໄຕ້ຫວັນ, ແລະໄດ້ອ້າງເອົາອະທິປະໄຕເໜືອດິນແດນ ໄຕ້ຫວັນ ເອງນຳດ້ວຍ ກອງທັບເຮືອຂອງ ຈີນ ໄດ້ຂະຫຍາຍຕົວ ຜ່ານສິ່ງທີ່ລາຍງານຂອງກະຊວງປ້ອງກັນປະເທດ ສະຫະ ລັດ ອະທິບາຍວ່າເປັນ “ການສ້າງກຳປັ່ນຢ່າງຫຼວງຫຼາຍ ແລະ ໂຄງການປັບປຸງໃຫ້ທັນສະໄໝ ” ກອງທັບເຮືອດັ່ງກ່າວໃນປັດຈຸຸບັນນີ້ມີເຮືອດຳນໍ້າ, ເຮືອພິຄາດ ແລະ ກຳປັ່ນບັນທຸກເຮືອບິນພ້ອມກັບຄວາມສາມາດທີ່ຈະໃຊ້ “ອາວຸດທັນສະໄໝ,” ອີງຕາມການກ່າວຂອງລາຍງານ